रेल पटरी में दरार, हादसा टला, तीन ट्रेनें प्रभावित
भास्कर संवाददाता |फिरोजपुर/तलवंडी भाई
सोमवारसुबह फिरोजपुर-लुधियाना रेल ट्रैक में दरार पड़ गई। समय रहते इसका पता चलने पर कोई हादसा होने से टल गया।
ट्रैक रिपेयर वर्क के दौरान फिरोजपुर-चंडीगढ़ एक्सप्रेस 58 मिनट तक तलवंडी भाई रेलवे स्टेशन पर और लुधियाना-फिरोजपुर डीएमयू करीब डेढ़ घंटे तक डगरू रेलवे स्टेशन पर रोके रखीं गईं। लुधियाना-फिरोजपुर सतलुज एक्सप्रेस भी ट्रैक रिपेयर के कारण 30 मिनट देरी से तलवंडी पहुंची। फाटक बंद होने के चलते नेशनल हाईवे पर दोनों आेर वाहनों की लंबी कतारें लग गईं।देर सायं तक ट्रैक रिपेयर का काम निरंतर चलता रहा जबकि रिपेयर वाले स्थान से ट्रेनों को धीमी गति से निकाला गया। रोड पर रश कम करने के लिए थोड़े अंतराल के बाद फाटक खोल कर वन-वे ट्रैफिक निकाला जाता रहा ताकि लोगों को समस्या ना आए।फिरोजपुर-लुधियाना ट्रैक के किलोमीटर नंबर 92/4-5 पर फाटक पर तैनात की-मैन ने सुबह 7:20 बजे ट्रैक में दरार देखी, उसने तुरंत स्टेशन मास्टर को सूचित किया और आगे अधिकारियों को सूचना पहुंचाई। 8:20 बजे रेल मंडल से रिपेयर स्टॉफ वहां पहुंच गया और रेल ट्रैक को रोक कर लाइन बदलने का काम शुरू किया गया जो सायं तक जारी रहा। -खुल्लर
दरार मिलने के बाद ट्रैक पर चल रहा रिपेयर वर्क।
bho_Deva bho_Deva hin_Deva hin_Deva hin_Deva